笑看天下:中東局勢危機重重
以哈戰事外溢,中東戰雲密布,美國最不想見到嘅局面終於出現。當初縱容以軍濫殺巴人,釀成人道危機,美國眼見咁搞落去,局勢必然失控,總統拜登亦恐對其競逐連任會有障礙,是以極盼望以哈和談;以色列總理內塔尼亞胡卻當美國嘅警告冇到,終於搞出個大頭佛。
呢,以色列日前空襲伊朗駐敍利亞大使館,擊斃多名革命衞隊高級軍官,伊朗誓言發動大規模襲擊報復,以色列和美國又豈能睡得安枕?
以色列防長加蘭特日前與美國防長奧斯汀通電話時說,以方對伊朗可能發動嘅襲擊保持高度戒備,並強調以色列不會接受伊朗對以國領土施襲。加蘭特表示會致力保障以國公民嘅安全,並指伊朗直接攻擊以色列領土的話,以國會作出適當回應。
美國國務院近日表示,國務卿布林肯已經促請包括中國在內嘅多國外交部長,運用自身影響力,來說服伊朗不要攻擊以色列。據悉,布林肯曾與中國外長王毅、土耳其外長菲丹、沙特阿拉伯外長費薩爾和歐洲國家嘅外長通話,「以表明局勢惡化不符合任何人的利益,各國應敦促伊朗勿令局勢升級」。
白宮發言人巴埃爾亦表示,美國已向伊朗表明,美國沒有參與對伊朗駐敍使館的空襲,同時已警告伊朗不要把這次空襲當作藉口,令區內局勢進一步惡化,或是攻擊美國嘅設施或人員。
看來,伊朗只不過誓言報復,未曾動真格,美國和以色列已經惶惶不可終日!美國官員續指,美方嘅回應需視乎伊朗攻擊情況,若以色列攔截到來襲導彈和無人機,或者其殺傷力不大,美方將要求內塔尼亞胡政府不要貿然反擊。伊朗喺美國心中嘅斤両可想而知,內塔尼亞胡卻想拉美國落水以轉移視線,佢唔受控意味中東局勢危機重重。